Source: http://docplayer.fi/5524876-Karelia-ammattikorkeakoulu-liiketalouden-koulutusohjelma-roosa-harkonen-seksuaalirikosten-rangaistavuus-suomessa.html
Timestamp: 2018-05-26 21:27:30+00:00
Document Index: 7767013

Matched Legal Cases: ['kko ', 'kko ', 'kko ', 'kko ', 'kko ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

KARELIA-AMMATTIKORKEAKOULU Liiketalouden koulutusohjelma. Roosa Härkönen SEKSUAALIRIKOSTEN RANGAISTAVUUS SUOMESSA - PDF
Download "KARELIA-AMMATTIKORKEAKOULU Liiketalouden koulutusohjelma. Roosa Härkönen SEKSUAALIRIKOSTEN RANGAISTAVUUS SUOMESSA"
1 KARELIA-AMMATTIKORKEAKOULU Liiketalouden koulutusohjelma Roosa Härkönen SEKSUAALIRIKOSTEN RANGAISTAVUUS SUOMESSA Opinnäytetyö Elokuu 2013
2 OPINNÄYTETYÖ Elokuu 2013 Liiketalouden koulutusohjelma Karjalankatu JOENSUU p. (013) Tekijä Roosa Härkönen Nimeke Seksuaalirikosten rangaistavuus Suomessa Toimeksiantaja Tiivistelmä Opinnäytetyön aiheena on seksuaalirikosten rangaistavuus Suomessa. Tarkoituksena oli tutkia seksuaalirikosten määritelmiä, teonpiirteitä sekä rangaistavuutta. Aihe on erittäin ajankohtainen, sillä seksuaalirikokset herättävät kansan keskuudessa runsaasti keskustelua muun muassa median uutisoinnin ansiosta. Lisäksi Oikeusministeriössä on vireillä lakimuutos rikoslain 20 luvun muuttamiseksi, joka on jo osittain tullut voimaan ja jatkoa on luvassa. Opinnäytetyö toteutettiin lainopillisena tutkimuksena. Työhön sisältyy myös lyhyt laadullisen tutkimuksen osuus. Aineistona on käytetty lainsäädäntöä, oikeustapauksia, oikeuskirjallisuutta sekä erinäisiä uutisia ja artikkeleita eri medioista. Seksuaalirikoksista säädetään rikoslain 20 luvussa. Opinnäytetyössä on käsitelty seksuaalirikosten osalta rikoslain 20:1-5, joihin sisältyvät raiskaus, törkeä raiskaus, pakottaminen sukupuoliyhteyteen, pakottaminen seksuaaliseen tekoon sekä seksuaalinen hyväksikäyttö. Näistä rikoksista voidaan rangaista joko sakkorangaistuksella, ehdollisella tai ehdottomalla vankeudella tai yhdyskuntapalvelulla. Eri teonpiirteillä on vaikutusta tunnusmerkistön valinnan ja rangaistuksen määräämisen kannalta. Teonpiirteistä tärkeimmät ovat käytetty väkivalta ja uhkaus, uhrin ikä ja mahdolliset vammat sekä teon suunnitelmallisuus. Myös tekijän aiemmalla rikoshistorialla on vaikusta rangaistuksen määräämiseen. Kieli suomi Sivuja 34 Asiasanat lainopillinen tutkimus, seksuaalirikokset, rikosvastuu, rikosoikeus
3 THESIS August 2013 Degree Programme in Business Economics Karjalankatu 3 FI JOENSUU FINLAND Author Roosa Härkönen Title Sex crimes and punishments in Finland Abstract Commissioned This thesis studies by sex crimes and punishments in Finland. The purpose of this thesis was to investigate definitions, features and punishments of sex crimes. This topic is very important, because sexual crimes are in the news in media frequently. There is also an upcoming amendment to current criminal law made by Finland's Ministry of Justice. Thesis is legal research with a little part of qualitative study. As references I have used inter alia Finnish legislation, legal literature, news and articles. Sexual crimes are defined in Finland's criminal law. In this thesis I have reviewed rape, felonious rape, forcing to sexual intercourse, forcing to sexual action and sexual abuse. The punishments of this crimes are either fine, imprisonment or community service. This study shows that the most important features that influence on punishments are used violence, victim's age, possible injuries and if the crime was planned. Language Finnish Pages 34 Keywords legal research, sex crimes, criminal justice
4 Sisältö 1 Johdanto Seksuaalirikokset Suomessa Seksuaalirikosten määrittely Raiskaus ja törkeä raiskaus Pakottaminen sukupuoliyhteyteen tai seksuaaliseen tekoon Seksuaalinen hyväksikäyttö Muutokset lainsäädännössä Teonpiirteitä Rikosten viranomaiskäsittely Rangaistuskäytäntö Rangaistukset rikoslain mukaan Rangaistuslajit Alioikeuksissa määrätyt rangaistukset vuosina Vankeusrangaistuksen pituuteen vaikuttavia teonpiirteitä Vahingonkorvauskäytäntö Seksuaalirikokset muualla maailmassa Euroopan maat Muu maailma Kihlakunnansyyttäjä Pia Mäenpään haastattelu Johdanto haastatteluun Haastattelun sisältö Johtopäätökset Lähteet... 33
5 4 1 Johdanto Opinnäytetyön aiheena on seksuaalirikosten rangaistavuus Suomessa. Johtuen seksuaalirikosten laajasta sisällöstä on aihe rajattu siten, ettei työssä käsitellä muun muassa lapsiin kohdistuvia seksuaalirikoksia. Työ käsittelee raiskausta, törkeää raiskausta, pakottamista sukupuoliyhteyteen tai seksuaaliseen tekoon sekä seksuaalista hyväksikäyttöä, ja näistä rikoksista määrättyjä rikosoikeudellisia seuraamuksia. Monesti arkipäiväisessä kielenkäytössä sana rikos liitetään tekoon, jota yleisesti pidetään oikeustajun vastaisena. Tämä ei kuitenkaan ole riittävän tarkka määrittämään termin oikeaa tarkoitusta, joten tutkijat ovat määritelleet rikoksen teoksi, josta on säädetty rangaistus. Kyseiset teot kuten myös niistä säädetyt rangaistukset on määritelty rikoslaissa (39/1889), joka on tullut voimaan alkuperäisessä muodossaan jo vuonna Rikoslakia on kuitenkin tämän jälkeen muutettu lukuisia kertoja johtuen muun muassa yhteiskunnallisista ja taloudellisista muutoksista luvulla aloitettiin rikoslain kokonaisvaltainen muuttaminen, ja muutos jatkuu tänäkin päivänä. Rikoslain nykymuodosta on oikeudellista erikoiskieltä ymmärtämättömänkin "maallikon" helppo löytää rikoksen nimike, tunnusmerkistö sekä säädetty rangaistus. (Tapani ja Tolvanen 2004, 5.) Esimerkiksi rikoslain 20 luvun 1 :ssa säädetään raiskauksesta (rikosnimike) seuraavanlaisesti: "Joka pakottaa toisen sukupuoliyhteyteen käyttämällä henkilöön kohdistuvaa väkivaltaa tai uhkaamalla käyttää sellaista väkivaltaa (tunnusmerkistö), on tuomittava raiskauksesta vankeuteen vähintään yhdeksi ja enintään kuudeksi vuodeksi (rangaistus). Seksuaalirikoksia käsitellään rikoslain 20 luvussa. Lyhyesti määriteltynä seksuaalirikokset ovat rikoksia, joissa loukataan toisen seksuaalista itsemääräämisoikeutta. Seksuaalista itsemääräämisoikeutta voidaan loukata muun muassa tunkeutumalla luvatta toisen kehoon tai tekemällä toiselle sellainen seksuaalinen teko, josta tekijä tavoittelee itselleen seksuaalista kiihottumista. Seksuaalirikoksen uhriksi joutuminen on traumaattinen kokemus, josta monet asianomistajat kärsivät fyysisesti tai psyykkisesti jopa lopun elämänsä ajan. Tästä syystä on syytä tutkia seksuaalirikoksia, niistä määrättyjä rangaistuksia ja niiden oikeudenmukaisuutta nykypäivän hyvinvointiyhteiskunnassamme.
6 5 Päädyin käsittelemään aihetta oman henkilökohtaisen kiinnostuksen myötä. Olen aina ollut sitä mieltä, että Suomessa seksuaalirikoksista tuomitut selviävät melko vähäpätöisellä rangaistuksella verrattuna siihen käsimykseen, jota he ovat asianomistajille tuottaneet. Lisäksi olen kiinnostunut erityisesti rikos- ja prosessioikeudesta, johon aihevalintani vahvasti liittyy. Seksuaalirikokset ovat tällä hetkellä myös kuuma puheenaihe mediassa. Suomessa ja muualla maailmassa tapahtuneista seksuaalirikoksista uutisoidaan lähes viikottain ja nämä uutiset herättävät paljon keskustelua kansan keskuudessa. Muun muassa Intiassa tapahtuneista joukkoraiskauksista on uutisoitu myös Suomen medioissa hyvinkin näyttävästi. Lisäksi seksuaalirikoksia on käsitelty jopa suositussa kotimaisessa televisiosarjassa Salatut elämät, jonka jaksoissa vuonna 2012 näytettiin sekä raiskausyritys että homoseksuaalinen raiskaus. Jaksojen tarkoituksena on ollut nimenomaan herättää keskustelua sekä tuoda julki yhteiskunnassa vaiettuja asioita (Pudas 2012). Tämän lisäksi Oikeusministeriössä on parhaillaan vireillä hanke nimeltä "Seksuaalirikoksia koskevan rikoslain 20 luvun muuttaminen", joka on jo osittain tullut voimaan ja jatkoa on luvassa (Oikeusministeriö 2013). Myös tulevien lakimuutosten myötä opinnäytetyöni aihe on erittäin ajankohtainen. Työni tutkimuskysymys on "Miten seksuaalirikoksista rangaistaan Suomessa". Tähän liittyen tutkin myös seksuaalirikosten määritelmää sekä tekojen erityispiirteitä. Valitsin tutkimusmenetelmäkseni lainopillisen tutkimuksen, sillä kyseinen menetelmä sopii mielestäni parhaiten aiheeni tutkimiseen. Lainoppia kutsutaan myös nimellä oikeusdogmatiikka. Lainopillisella tutkimuksella tarkoitetaan voimassa olevan oikeuden tutkimista, systematisointia ja tulkitsemista (Melander 2010, 51.). Menetelmä on yleisesti käytössä oikeusalan kirjoitustöiden kirjoitusprosessissa. Työ sisältää myös laadullista tutkimusta kihlakunnansyyttäjä Pia Mäenpään haastattelun osalta. Laadullisella tutkimuksella tarkoitetaan laajaa aineiston keräämistä usein haastatteluiden ja kyselyiden välityksellä. Halusin haastatella Mäenpäätä, sillä hänen asiantuntemuksensa tuo uutta perspektiiviä muuten niin teoriapainotteiseen opinnäytetyöhön. Lähteinä käytän voimassa olevaa lainsäädäntöä, oikeustapauksia, oikeuskirjallisuutta sekä erinäisiä uutisia ja muita Internetistä löytyviä lähteitä. Lainopissa oikeuslähteet on eritelty kolmeen eri ryhmään ja niiden mukaiseen käyttöjärjestykseen: 1. Vahvasti velvoittavat oikeuslähteet, joihin kuuluvat lait, asetukset ja maan tapa
7 6 2. Heikosti velvoittavat oikeuslähteet, joihin kuuluvat lakien esityöt sekä tuomioistuimien ratkaisut 3. Sallitut oikeuslähteet, joihin kuuluu esimerkiksi oikeuskirjallisuus (Melander 2010, 50.). Opinnäytetyö koostuu eri osioista, joista johdanto on ensimmäinen. Tämän jälkeen työ perehtyy seksuaalirikosten määritelmään ja Suomen rikoslain 20 lukuun. Seuraavaksi työssä tutkitaan tekojen erityispiirteitä, kerrotaan seksuaalirikoksista määrätyistä rangaistuksista ja perehdytään vastaavaan oikeuskäytäntöön muualla maailmassa. Lopussa on kihlakunnansyyttäjä Pia Mäenpään haastattelu ja omat johtopäätökseni. 2 Seksuaalirikokset Suomessa 2.1 Seksuaalirikosten määrittely Seksuaalirikoksista on säädetty rikoslain 20 luvussa, jonka pykälöitä 1 5 käsitellään tässä opinnäytetyössä. Pykälöitä 1 3 kutsutaan usein myös raiskausrikoksiksi, jolloin kyseessä on pakottamisrikos. Myös pakottaminen seksuaaliseen tekoon kuuluu pakottamisrikoksiin. Seksuaalista hyväksikäyttöä sen sijaan voidaan kutsua tyypiltään hyväksikäyttörikokseksi. Muita rikoslain 20 lukuun sisältyviä seksuaalirikoksia ovat lapsen seksuaalinen hyväksikäyttö (6 ), törkeä lapsen seksuaalinen hyväksikäyttö (7 ), seksuaalipalvelujen ostaminen nuorelta (8 ), paritus (9 ) ja törkeä paritus (9 a ). (Hinkkanen ja Lappi-Seppälä 2004, 7.) Seksuaalirikokseen syyllistyvän katsotaan olennaisesti loukkaavan toisen seksuaalista itsemääräämisoikeutta. Myös seksuaalisen kiihottumisen tai mielihyvän hakeminen tulkitaan täyttävän seksuaalirikoksen tunnusmerkistön. Rikoslain 20:1 3 rikosten eli raiskauksen, törkeän raiskauksen ja pakottamisen sukupuoliyhteyteen tunnusmerkistöissä on myös yhteistä se, että kaikissa näissä teoissa on tapahtunut sukupuoliyhteys. Nykyisen lainsäädännön mukaan sukupuoliyhteyden määritelmä on laaja, joten esimerkiksi myös sormilla tai esineellä tunkeuduttaessa toisen sukupuolielimeen syyllistytään raiskausrikokseen. Myös anaalinen tai oraalinen tunkeutuminen on aina raiskaus.
8 Raiskaus ja törkeä raiskaus Rikoslain 20 luvun 1 :n mukaan raiskauksen tunnusmerkistö täyttyy, kun henkilö pakottaa toisen sukupuoliyhteyteen joko käyttämällä tai uhkaamalla käyttää väkivaltaa toista kohtaan. Kyseiseen pykälään on tullut voimaan lakimuutos , jonka mukaan raiskauksesta tuomitaan myös sukupuoliyhteydessä oleminen sellaisen henkilön kanssa, joka tiedottomuuden, vammaisuuden, sairauden, pelkotilan tai muun avuttoman tilan vuoksi ei kykene puolustamaan itseään tai ilmaisemaan omaa tahtoaan. Lain aiemmassa muodossa uhrin avuttoman tilan tuli olla tekijän aiheuttama, jotta teko tulkittaisiin raiskaukseksi. Aiemmin kyseisen tunnusmerkistön täyttäneet teot tulkittiin seksuaaliseksi hyväksikäytöksi. (Oikeuspoliittinen tutkimuslaitos 2012, ) Mikäli raiskauksen yhteydessä asianomistajalle aiheutetaan tahallisesti vakava ruumiinvamma, sairaus, hengenvaarallinen tila tai erityisen tuntuvaa henkistä tai ruumiillista kärsimystä, on vastaaja tuomittava rangaistukseen törkeästä raiskauksesta. Törkeän teon tunnusmerkistö täyttyy myös, mikäli tekijöitä on useampi kuin yksi, teko tehdään erityisen raa'alla, julmalla tai nöyryyttävällä tavalla tai teon yhteydessä käytetään tai uhataan käyttää ampuma- tai teräasetta tai muuten vakavaa väkivaltaa. Raiskauksen on myös kokonaisuutena arvostellen oltava törkeä, ja noin 13 % kaikista raiskausrikoksista arvioidaan törkeiksi (Oikeuspoliittinen tutkimuslaitos 2012, 82.). Sekä raiskauksen että törkeän raiskauksen yritykset ovat rangaistavia. Törkeää raiskausta käsittelee rikoslain 20 luvun 2. Rovaniemen hovioikeuden rikosasiassa R12/791 (ratkaisun antopäivä ) käsiteltiin seksuaalirikosta, joka oli tapahtunut lokakuussa Kyseisessä tapauksessa oli kyse raiskauksen ja sukupuoliyhteyteen pakottamisen tunnusmerkistöistä sekä rangaistuksen määräämisestä. Syyttäjä vaati vastaajalle haastehakemuksessa rangaistusta raiskauksesta asianomistaja B:n yhtyessä rangaistusvaatimukseen. Vastaaja A kiisti syytteen, sillä hänen mukaansa yhdyntä oli tapahtunut yhteisymmärryksessä. Oikeuteen toimitetun näytön mukaan asianomistaja B oli kutsunut vastaaja A:n luokseen viettämään iltaa ja nauttimaan alkoholia. Myöhemmin B:n ollessa nukkumassa alkoholin vaikutuksen alaisena A oli ollut sukupuoliyhteydessä B:n kanssa. Käräjäoikeus katsoi ratkaisussaan, että vaikka A olikin käyttänyt hyväkseen B:n tiedotonta tilaa, niin B on voinut unissaan liikehtiä niin, että hän on omalla
9 8 toiminnallaan myötävaikuttanut A:n toimintaan. Myös väkivallan tai uhkauksen puute ja A:n lopetettua tekonsa heti B:n herättyä ja kieltäydyttyä yhdynnästä olivat käräjäoikeuden mielestä asiaan vaikuttavia lieventäviä asianhaaroja, joiden vallitessa teon katsottiin täyttävän sukupuoliyhteyteen pakottamisen tunnusmerkistön raiskauksen sijasta. Vastaaja A tuomittiin käräjäoikeuden ratkaisussa pakottamisesta sukupuoliyhteyteen ehdolliseen vankeusrangaistukseen kahdeksaksi kuukaudeksi. Ratkaisun jälkeen syyttäjä, asianomistaja sekä vastaaja valittivat hovioikeuteen. Asianomistajan ja syyttäjän vaatiessa tuomion muuttamista raiskaukseksi ja ehdolliseksi vankeudeksi, A vaati omassa valituksessaan syytettä hylättäväksi. Hovioikeus totesi ratkaisussaan, että vuoden 2011 kesäkuussa voimaan tulleen lakimuutoksen mukaan raiskaukseksi tulkitaan myös sellainen teko, jossa asianomistajan tiedottomuus ei ole vastaajan aiheuttama. Tällaiseksi tiedottomaksi tilaksi tulkitaan myös nukkuminen, vaikka asianomistaja ei olisikaan päihteiden vaikutuksen alainen. Hovioikeuden mukaan A ei ollut riittävän hyvin varmistanut B:n tajuntaa eivätkä käräjäoikeuden lieventäviksi asianhaaroiksi katsotut seikat olleet hovinoikeuden mielestä teon tahallisuutta poistavia. Näin ollen A tuomittiin hovioikeuden ratkaisussa raiskauksesta yhdeksi vuodeksi ja neljäksi kuukaudeksi ehdolliseen vankeusrangaistukseen. Tämän lisäksi A määrättiin suorittamaan 90 tuntia yhdyskuntapalvelua, sillä teon vakavuus huomioon ottaen ei ehdollinen vankeus ollut hovioikeuden mielestä riittävän ankara rangaistus. Mediassa herätti aikoinaan runsaasti huomiota lokakuussa 2010 Helsingissä sattunut tapaus. Helsingin Malmin Citymarketissa siivoojana työskennellyt liberialaissyntyinen mies uhkasi naispuolista myyjää sulkemisajan jälkeen pitkäteräisellä veitsellä, jolloin hän sitoi ja pakotti naisen riisuutumaan ja raiskasi naisen useita kertoja. Kahden tunnin kuluttua mies raahasi naista mukanaan ja ryösti myymälän kassoista rahaa yhteensä yli euroa. Ryöstö jäi kuitenkin yritykseksi, sillä mies huomasi vartiointiliikkeen vartijan saapuvan paikalle ja pakeni paikalta. Helsingin käräoikeus tuomitsi miehen törkeästä raiskauksesta, törkeästä vapaudenriistosta, törkeästä ryöstön yrityksestä sekä lievästä petoksesta kahdeksan vuoden ja kuuden kuukauden ehdottomaan vankeusrangaistukseen. Asiaa käsiteltiin poikkeuksellisesti avoimin ovin, sillä uhriksi joutunut nainen oli aiemmin oma-aloitteisesti kertonut kokemuksestaan medialle. Asian edetessä hovioikeuteen miehen tuomio aleni kuitenkin seitsemään vuoteen, sillä tekojen raakuudesta huolimatta miehellä ei ollut aiempaa rikoshistoriaa. Lisäksi mies oli mielentilatutkimuksessa todettu heikkolahjaiseksi. (Pitkänen 2012)
10 Pakottaminen sukupuoliyhteyteen tai seksuaaliseen tekoon Rikoslain 20 luvun 3 määrittelee sukupuoliyhteyteen pakottamisen tunnusmerkistön. Lain mukaan lieventävien asianhaarojen vallassa raiskauksen tehnyt henkilö on tuomittava pakottamisesta sukupuoliyhteyteen. Lieventäviä asianhaaroja ovat esimerkiksi käytetyn väkivallan tai esitetyn uhkauksen vähäpätöisyys tai uhkaaminen muulla keinolla kuin väkivallan käyttämisellä. Tekijän ja uhrin välisellä suhteella ei ole merkitystä määrättäessä rangaistusta, mutta heidän välinen kanssakäymisensä ennen rikosta voi vaikuttaa siihen, katsotaanko teko raiskaukseksi vai sukupuoliyhteyteen pakottamiseksi. Kaikista raiskausrikoksista noin 20 % tuomitaan lievän tekomuodon mukaan. (Oikeuspoliittinen tutkimuslaitos 2012, ) 20 luvun 4 käsittelee pakottamista seksuaaliseen tekoon. Sen mukaan henkilö, joka väkivallalla tai uhkauksella pakottaa toisen muuhun kuin luvun 1 :ssä tarkoitettuun seksuaaliseen tekoon tai alistumaan sellaisen teon kohteeksi ja se olennaisesti loukkaa toisen seksuaalista itsemääräämisoikeutta, on tuomittava rangaistukseen pakottamisesta seksuaaliseen tekoon. Teon tunnusmerkistö täyttyy myös, mikäli tekijä käyttää hyväkseen avuttomassa tilassa olevaa asianomistajaa saamalla tämän ryhtymään tai alistumaan 1 momentissa tarkoitetun teon kohteeksi. Tällaisia tekoja ovat esimerkiksi toisen sukupuolielimien hyväileminen tavoitteena saavuttaa seksuaalista mielihyvää. (Oikeuspoliittinen tutkimuslaitos 2012, 27.). Myös sukupuoliyhteyteen pakottamisen ja pakottamisen seksuaaliseen tekoon yritykset ovat rangaistavia. Toukokuussa 2011 sattuneessa seksuaalirikoksessa 28-vuotias mieshenkilö pakotti 14- vuotiaan tytön yhdyntään. Tyttö oli yrittänyt kieltää miestä ja vastustella, mutta alkanut lopulta itkemään ja huutamaan apua sillä hän koki ettei pystynyt vastustamaan miestä. Mies oli ensin esitellyt tytölle sukupuolielintään ja tämän jälkeen pakottanut hänet sukupuoliyhteyteen. Mieshenkilö kiisti syytteet väittäen ensin, ettei mitään seksuaalista kanssakäymistä ollut tapahtunut ja tämän jälkeen syytti tyttöä tapahtuneesta. Syyttäjä vaati miehelle rangaistusta raiskauksesta, mutta käräjäoikeus katsoi teon olevan tehty lieventävien asianhaarojen vallassa, joten mies tuomittiin pakottamisesta sukupuoliyhteyteen ja lapsen seksuaalisesta hyväksikäytöstä 1,5 vuodeksi ehdottomaan vankeuteen. Asian edetessä hovioikeuteen tuomiota korotettiin yhteen vuoteen ja 10
11 10 kuukauteen ehdotonta vankeutta. Lisäksi mieshenkilö määrättiin maksamaan tytölle henkisistä kärsimyksistä euroa. (Autio 2012) Syksyllä 2012 mediassa uutisoitiin tapauksesta, jossa 70-vuotias mies tuomittiin sakkorangaistukseen pakottamisesta seksuaaliseen tekoon. Kyseinen mies oli aiemmin ottanut yksinäisyytensä vuoksi yhteyttä paikalliseen seurakuntaan toivoen keskustelukumppania. Seurakunnan 30-vuotias diakonissa alkoi vanhuksen yhteydenoton jälkeen käydä kotikäynneillä hänen luonaan tarkoituksenaan keskustella hänen kanssaan muun muassa hengellisistä asioista. Eräällä vierailukerralla vanhus oli nauttinut alkoholia ennen diakonissan saapumista. Diakonissan saapuessa miehen kotiin otti mies hänet väkisin syliinsä, yritti suudella ja kouria häntä muun muassa paidan alta. Järkyttynyt nainen teki tapahtuneesta rikosilmoituksen, joka johti miehen tuomitsemiseen pakottamisesta seksuaaliseen tekoon ja rangaistukseksi hänelle määrättiin 60 päiväsakkoa. Vanhuksen tuloilla maksettavaa tuli 600 euroa. (Ilta- Sanomat 2012) Seksuaalinen hyväksikäyttö Seksuaalisesta hyväksikäytöstä tai sen yrityksestä on tuomittava rangaistukseen henkilö, joka asemaansa hyväksikäyttäen taivuttaa seksuaaliseen tekoon tai alistumaan sellaisen teon kohteeksi henkilön, joka on alaikäinen koulussa tai muussa laitoksessa tekijän määräysvallan alaisena, tai hoidettavana sairaalassa tai muussa vastaavassa hoitolaitoksessa ja jonka kyky puolustautua tai ilmaista tahtoaan on heikentynyt. Seksuaalista hyväksikäyttöä rikoslain 20 luvun 5 :n mukaan on myös tekijästä riippuvaisen henkilön hyväksikäyttö käyttämällä törkeästi hyväksi kyseistä riippuvuussuhdetta. Korkeimman oikeuden päätöksessa KKO2010:1 käsiteltiin seksuaalisen hyväksikäytön lisäksi myös työrikoksia sekä syyteoikeuden vanhentumista. Kyseisessä tapauksessa oli kyse suuren yhtiön miespuolisen johtajan A kohdistamasta seksuaalisesta häirinnästä naispuolisiin alaisiinsa B, C, D ja E. Vantaan käräjäoikeuteen toimittamassaan haastehakemuksessa syyttäjä vaati A:lle rangaistusta neljästä seksuaalisesta hyväksikäytöstä, työturvallisuusrikoksesta sekä työsyrjinnästä A:n kiistäessä syytteet. A:n mukaan syyttäjällä ei ollut syyteoikeutta seksuaalirikosten osalta, sillä kyseessä
12 11 ollessa asianomistajarikos on syyttämispyyntö tehtävä vuoden kuluessa tekoajankohdasta. Kaikki naiset olivat tehneet rikosilmoituksen reilun vuoden kuluttua tapahtuneesta. Lisäksi A totesi, että työrikosten osalta syyteoikeus oli vanhentunut. Oikeuteen toimitetun näytön mukaan kaikki asianomistajat olivat vastavalmistuneita, jotka olivat juuri päässeet omaan kutsumusammattiinsa. A oli yrityksen hierarkiassa ylimmällä tasolla ja näin ollen toiminut kaikkien asianomistajien työnantajana ja perehdyttänyt heidät työhönsä. Tekojen tapahtuessa jokainen asianomistaja oli työsuhteessaan joko koeajalla tai määräaikaisena työntekijänä yrityksessä. Teot olivat tapahtuneet niin, että A oli kohdistanut asianomistajiin muun muassa seksuaalissävytteistä hierontaa, läpsinyt takapuolelle ja aukaissut rintaliivit asianomistajan ollessa lepäämässä työpaikan taukotiloissa. A:n ollessa fyysisesti vahvempi sekä asianomistajien työnantaja eivät naiset uskaltaneet vastustella tekoja, vaikka kokivatkin ne seksuaalisiksi ja epämiellyttäviksi. Käräjäoikeus katsoi A:n hyväksikäyttäneen asianomistajien riippuvuussuhdetta häneen törkeällä tavalla. Muun muassa irtisanomista pelänneet asianomistajat eivät uskaltaneet tehdä rikosilmoitusta kuin vasta yli vuoden kuluttua tapahtuneista. Käräjäoikeus tulkitsi asianomistajia vallinneen pelon olleen niin vakava, että syyttäjällä oli oikeus tärkeän yleisen edun nojalla ajaa syytettä eteenpäin. Koska A:n katsottiin syyllistyneen niihin seksuaalirikoksiin, joista syyttäjä vaati rangaistusta, ei käräjäoikeus voinut jättää huomioimatta myöskään syytteitä työturvallisuusrikoksesta tai työsyrjinnästä. A:n vaarantaessa asianomistajien terveydentilan sekä syrjimällä heitä sukupuolen takia A tuomittiin käräjäoikeudessa rangaistukseen neljästä seksuaalisesta hyväksikäytöstä, työsyrjinnästä sekä työturvallisuusrikoksesta. A valitti hovioikeuteen ja vaati syytteitä hylättäväksi. Helsingin hovioikeuden ratkaisun mukaan asiassa ei kuitenkaan ollut tarvetta muuttaa tuomiota, joten käräjäoikeuden antama ratkaisu pysyi edelleen lainvoimaisena. Hovioikeuden ratkaisun myötä A valitti tuomiosta edelleen Korkeimpaan oikeuteen ja vaati jälleen syytteiden hylkäämistä. Korkein oikeus oli kuitenkin samaa mieltä alempien oikeusasteiden kanssa eikä muuttanut aiempaa tuomiota. 2.2 Muutokset lainsäädännössä Seksuaalirikosten rangaistuskäytäntö on ollut vilkkaan keskustelun aiheena jo runsaat 10 vuotta. Tänä aikana rikoslakiin on tullut useita muutoksia, joista merkittävimmät
13 12 ovat vuonna 1999 voimaan tulleen rikoslain muuttamisesta annetun lain (563/1999) ansiota. Vuoden 1998 loppuun saakka rikoslain 20 luku käsitteli siveellisyysrikoksia seksuaalirikosten sijaan. Rikoslain 20:1 määritteli rangaistavaksi väkisinmakaamisen, jolloin vähimmäisrangaistus oli kuusi kuukautta vankeutta nykyisen yhden vuoden sijasta. 2 sen sijaan käsitteli vapautta loukkaavaa haureutta, jota voidaan pitää väkisinmakaamisen lievempänä tekomuotona. Tällaisesta teosta tekijä saattoi selvitä pelkällä sakkorangaistuksella enimmäisrangaistuksen ollessa kuitenkin jopa neljä vuotta vankeutta. Vuonna 1999 uudet säännökset tulivat voimaan ja vanhat rikosnimikkeet poistuivat käytöstä. Aiempi väkisinmakaaminen nimettiin uudelleen ja jaettiin kahteen törkeysasteeseen, raiskaukseen ja törkeään raiskaukseen. Uuden rikosnimikkeen rikoslaki sai sukupuoliyhteyteen pakottamisesta, joka on osittain verrannollinen vanhaan säännökseen vapautta loukkaavasta haureudesta. (Hinkkanen ja Lappi-Seppälä 2004, 6 7.) Oikeusministeriössä on parhaillaan valmistelussa esitys rikoslain 20 luvun muuttamiseksi siten, että rikoslain 20 luvun 3 kumottaisiin, ja jatkossa aiemmin pakottaminen sukupuoliyhteyteen-nimikkeen alla olleista rikoksista tuomittaisiin raiskaus-nimikkeen rangaistuskäytännön mukaisesti. Tämän lisäksi törkeiksi raiskauksiksi tulkittaisiin jatkossa kaikki alaikäiseen lapseen kohdistuneet teot ja tunnusmerkistöstä löytyvä termi "tahallisesti" poistettaisiin tarpeettomana. Rikoslakiin lisättäisiin myös täysin uusi säännös seksuaalisesta häirinnästä (5 a ). Seksuaalista häirintää ei tunneta nykyisen rikoslain säännöksissä, mutta naisten ja miesten välisestä tasa-arvosta annetussa laissa (609/1986) säädetään muun muassa sukupuoleen perustuvasta syrjinnästä, tosin kyseisen lain säännökset koskevat lähinnä työnantajia eivätkä yksityishenkilöitä. Uuden säännöksen tunnusmerkistön mukaan seksuaalisesta häirinnästä tuomittaisiin henkilö, joka esimerkiksi koskettelemalla tai puhumalla sopimattomia loukkaa olennaisesti toisen seksuaalista itsemääräämisoikeutta. Kosketuksella esityksessä tarkoitetaan tahallista tekoa, kuten esimerkiksi puristelua, sivelyä tai taputtelua. Voimassa oleva lainsäädäntö tuomitsee seksuaalisen häirinnän usein esimerkiksi kunnianloukkauksena tai pahoinpitelynä, joten on tarpeellista luoda tällaiselle teolle oma rikosnimike. Uudistuksen tavoitteena on myös tehdä rikoslaista johdonmukaisempi ja samalla tuomita seksuaalinen häirintä moitittavana tekona. Muutokselle koetaan olevan tarvetta myös yhteiskunnan painostuksen osalta, sillä seksuaalisen itsemääräämisoikeuden tärkeys on erittäin korkeassa arvossa nykyyhteiskunnassa. (Oikeusministeriö 2013, ) Varsinkin seksuaalisen häirinnän
14 13 osalta lakimuutosta on kritisoitu sen epämääräisyydestä. Kriitikoiden mielestä seksuaaliseksi häirinnäksi tulkittavia tekoja ei ole määritelty tarpeeksi tarkkaan, joten jää epäselväksi onko esimerkiksi mökkirannassa alasti uiminen seksuaalista häirintää naapureita kohtaan. (Turun Sanomat 2013) Lakialoitteessa todetaan myös puutteita nykyisen lainsäädännön vaikutuksista syyttäjän syyteoikeuteen koskien seksuaalirikoksia. Rikoslain 20 luvun 11 mukaan syyttäjällä ei ole syyteoikeutta asianomistajan rangaistusvaatimuksen puuttuessa, kun kyseessä on joko pakottaminen sukupuoliyhteyteen tai seksuaaliseen tekoon. Aloitteessa ehdotetaan, että kaikki seksuaalirikokset siirretään viralliseen syytteen alaisiksi sillä on epäloogista että osa seksuaalirikoksista kuuluu tähän ryhmään kun taas osa ei. Poikkeuksena olisi täysi-ikäiseen henkilöön kohdistunut seksuaalinen häirintä, joka tulisi olemaan asianomistajarikos. Aloitteessa ehdotetaan näiden muutosten lisäksi myös luvun 12 :n säännöksen toimenpiteistä luopumisen kumoamista. (Oikeusministeriö 2013, ) Esityksen hyväksymisen myötä Oikeusministeriö on arvioinut, ettei viranomaisten työmäärä tule lisääntymään paljoa, sillä kyse ei ole uusien rikosten luomisesta vaan vanhojen nimeäminen uudelleen ja niiden tunnusmerkistöjen tarkentaminen. Muun muassa poliisien, syyttäjien ja tuomioistuimien tuomareiden työmäärä pysyisi arvion mukaan lähes samalla tasolla kuin aiemminkin. Toisaalta muutos tulee korottamaan seksuaalirikoksista määrättyjä rangaistuksia, joilla taas on vaikutusta muun muassa vankiloiden ja Rikosseuraamusslaitoksen työmäärään korottavasti. Myös taloudellisten kustannusten voidaan olettaa nousevan samassa suhteessa. Tärkein muutos tapahtuu kuitenkin yhteiskunnallisesti ja se tulee näkymään sukupuolten välisen ja erityisesti naisten tasa-arvon kehittymisenä parempaan suuntaan. Muutos korostaisi myös entisestään seksuaalisen itsemääräämisoikeuden merkitystä. (Oikeusministeriö 2013, 67.) 2.3 Teonpiirteitä Monilla erilaisilla piirteillä on vaikutusta seksuaalirikoksista määrättyihin rangaistuksiin. Yksi tekijä vaikuttaa olevan tekijän ja uhrin välinen suhde. Vaikka lain mukaan tällä seikalla ei pitäisi olla merkitystä tunnusmerkistöä valittaessa, on tuomioista havaittavissa selkeitä piirteitä asianosaisten välisten suhteiden perusteella.
15 14 Seurustelusuhteessa tai avo- tai avioliitossa olevien henkilöiden välisistä seksuaalirikoksista lähes puolet tuomitaan pakottamisena sukupuoliyhteyteen. Myös noin joka kolmas tuttavan tai ystävän tekemä teko tulkitaan sukupuoliyhteyteen pakottamisena. Sen sijaan tekijän ollessa tuntematon henkilö noin 30 % teoista tuomitaan törkeänä raiskauksena. (Oikeuspoliittinen tutkimuslaitos 2012, 95.) Tekijän aiempi rikoshistoria on yksi keskeinen piirre sekä rikosnimikettä että rangaistusta määrättäessä. Noin 67 % tekijöistä ei ole aiempaa rikoshistoriaa tekoa edeltävältä viideltä vuodelta. Sen sijaan noin kolmannes vastaajista on tuomittu vankeusrangaistukseen viiden vuoden sisällä. Useimmiten aiemmat rikokset ovat olleet rattijuopumuksia tai omaisuusrikoksia. Rikoslain uusimissäännöksen nojalla tuomitaan noin 1 % vastaajista. Käytännössä uusimissäännöksellä tarkoitetaan sitä, että tekijän aiemmasta rikoshistoriasta löytyy samantyyppisiä rikoksia jolloin tekijä osoittaa vakavaa piittaamattomuutta lain säännöksiä kohtaan. (Oikeuspoliittinen tutkimuslaitos 2012, 56.) Kuviossa 1 on havainnollistettu tekijän aiempaa rikollisuutta kuvion muodossa. Tekijän aikaisempi rikollisuus Aikaisempia merkintöjä 32 % Uusiminen koventamisperusteena 1 % Ei rikosrekisteriä 67 % Kuvio 1. Tilastoa seksuaalirikoksista tuomittujen aiemmasta rikoshistoriasta. (Oikeuspoliittinen tutkimuslaitos 2012, 56.) Rangaistusta määrättäessä on monesti kyse konkurrenssitilanteesta. Konkurrenssista eli yhteisestä rangaistuksesta säädetään rikoslain 7 luvussa. Lain mukaan vastaajan
16 15 syyllistyessä kahteen tai useampaan rikokseen voidaan hänet tuomita niistä yhteiseen vankeusrangaistukseen. Raiskausrikoksista määrätyistä rangaistuksista jopa lähes 60 % tuomitaan yhtenäisrangaistuksena. Yleisimmät seksuaalirikoksen lisänä tuomitut rikostyypit ovat pahoinpitelyt sekä vapaudenriistot. Pahoinpitelyt tulkitaan erillisenä rikoksena, sillä ne kohdistuvat uhriin yleensä muussa tilanteessa kuin varsinaisen seksuaalirikoksen yhteydessä. Sen sijaan vapaudenriisto liittyy suoraan raiskausrikoseen. (Oikeuspoliittinen tutkimuslaitos 2012, ) Myös uhrien vammoilla on vaikutusta tuomion määräämisen kannalta. Hieman yli puolessa tapauksista ei ollut minkäänlaista mainintaa uhrin vammoista. Pintavammoiksi luokiteltavia fyysisiä vammoja oli noin 56 % uhreista. Tätä vakavempia vammoja, kuten esimerkiksi murtumia oli vain reilulla 3 % uhreista. Fyysisten oireiden vähäisyydestä huolimatta noin 60 % uhreista ilmeni erilaisia psyykkisiä oireita teon jälkeen, esimerkiksi traumaperäistä stressihäiriötä, unettomuutta, psykoosia, ruokahaluttomuutta tai paniikkihäiriöitä. Kaikista tapauksista noin 20 % oli sellaisia, joissa uhri oli lääketieteellisen hoidon tarpeessa. Näistä tapauksista vakavimmat, joissa kyseessä oli sekä fyysinen että psyykkinen oireilu yhdistettynä hoitoon, kattoivat noin 10 % tapauksista. Taulukosta 1 ilmenee tarkempia tutkimustuloksia liittyen väkivallan laadun ja rikosnimikkeen valinnan yhteyteen tuomioistuimessa. (Oikeuspoliittinen tutkimuslaitos 2012, ) Taulukko 1. Rikosnimikkeen valinta (RL 20:1-3) käytetyn väkivallan mukaan %. (Oikeuspoliittinen tutkimuslaitos 2012, 91.) Väkivallan laatu Pakottaminen sp-yhteyteen % Raiskaus Törkeä raiskaus % Yhteensä % % Ei mainintaa väkivallasta 6,7 5,7 3,1 5,6 Riisuminen 3,3 13,6 9,4 10,9 Kiinni pitäminen 40,0 22,7 18,7 25,8 Käsiksi käyminen / 46,7 21,6 12,5 25,6 retuuttaminen Vapaudenriisto / - rajoittaminen Lyöminen tai kuristaminen 3,3 5,7 15,6 6,5-10,2 9,4 8,0
17 16 Pidempiaik. lyöminen / muu väkivalta - 20,5 31,2 17,6 Kaikki % N 100, , , ,0 150 Raiskausrikoksen tunnusmerkistöön kuuluu sukupuoliyhteyden määritelmä. Määritelmää on laajennettu alkuperäiseen muotoonsa verrattuna niin, että nykyään sukupuoliyhteydeksi katsotaan myös muu tunkeutuminen sukupuolielimeen, esimerkiksi sormin. Yleisin muoto on kuitenkin vaginaalinen sukupuoliyhteys, joka kattaa raiskausrikoksista noin 60 %. Seuraavaksi yleisin muoto on oraalinen ja vaginaalinen (13 %). Noin 14 % tapauksista mukana on joko anaalinen tai oraalinen sukupuoliyhteys, ja noin 10 % rikoksista tehdään sormin tunkeutumalla. Esineellä tapahtuvia tunkeutumisia on vain 2 % tapauksista. (Oikeuspoliittinen tutkimuslaitos 2012, 60.) Seksuaalirikoksista tuomituista noin 98,5 % on miehiä, jolloin naispuolisten osuudeksi jää vajaa 2 %. Uhreista 97 % on naisia ja miehiä vastaavasti 3 %. Tekijöiden keski-ikä on 34 vuotta. Uhrien keski-iästä ei ole vastaavaa tilastoitua tietoa saatavilla, sillä tuomioissa ei yleensä mainita täysi-ikäisten uhrien tarkkaa ikää. Kuitenkin uhreista noin 10 % on alle 16-vuotiaita, eli suojaikärajan alapuolella. 12 % vastaavasti on vuotiaita, mikä tarkoittaa heidän olevan suojaikärajan yläpuolella mutta kuitenkin alaikäisiä. (Oikeuspoliittinen tutkimuslaitos 2012, 56.) Tekijöiden kansalaisuuden määrittelyä hankaloittaa järjestelmien puutteellisuus. On kuitenkin ollut mahdollista päätellä kansalaisuus tekijän nimen ja mahdollisesti puuttuvan suomalaisen sosiaaliturvatunnuksen perusteella. Kyseessä ollessa pakottaminen sukupuoliyhteyteen suomalaisten tekijöiden osuus on noin 83 %, mikä on reilu enemmistö tapauksista. Prosenttiosuus pienenee sitä mukaa mitä vakavempiin raiskausrikoksiin siirrytään, sillä raiskauksen kohdalla suomalaisten osuus on 66 % ja vastaavasti törkeän raiskauksen kohdalla 59 %. Karkeasti luokiteltuna noin neljännes raiskasrikoksen tekijöistä on ulkomaalaisia. (Oikeuspoliittinen tutkimuslaitos 2012, 57.) Tulos on hälyttävä, sillä ulkomaalaisten osuus Suomen väestöstä on vain noin 3 %. Tilastoista on havaittavissa selvä ulkomaalaisryhmä, jonka osuus raiskausrikoksista on
18 17 selvästi suurin. Lähi-idästä ja erityisesti Irakista tulleet nuoret maahanmuuttajamiehet syyllistyvät raiskauksista noin 5 %:iin, vaikka irakilaisten osuus väestöstämme on vain noin 0,1 %. Lukujen arvellaan johtuvan epäonnistuneesta kotoutumispolitiikasta ja kulttuurieroista. (Viljanmaa 2012) Merkittävä osa seksuaalirikosten asianosaisista on tapahtuma-aikaan päihtyneenä. Noin puolessa tapauksissa uhri on ollut päihtynyt tapahtuman aikana. Näistä tapauksista noin 5 % päihtymystila on johtanut uhrin tiedottomaan tilaan. Useimmissa tapauksissa (73 %) tiedottomaan uhriin kohdistunut seksuaalirikos katsotaan seksuaaliseksi hyväksikäytöksi. Uhrin tiedoton tila voi johtua esimerkiksi sammumisesta tai nukkumisesta. Tekijä sen sijaan ei luonnollisesti ole koskaan tiedoton seksuaalirikoksissa, mutta päihtyneitä tekijöistä on noin 36 %. Lähes 50 % seksuaalisista hyväksikäytöistä on päihtyneen tekijän tekemiä. (Oikeuspoliittinen tutkimuslaitos 2012, ) Alla olevasta taulukosta 2 ilmenee tarkemmin prosenttiosuuksia tekijän ja uhrin päihtymystiloista. Taulukko 2. Uhrin tiedottomuus ja päihtymys sekä tekijän päihtymys tunnusmerkistön mukaan (RL 20:1-5) (N263) (Oikeuspoliittinen tutkimuslaitos 2012, ) Rikoslaji Uhri tiedoton (% tapauksista) Uhri päihtynyt (% tapauksista) Tekijä päihtynyt (% tapauksista) Seksuaalinen hyväksikäyttö 72,5 78,7 48,8 Pakottaminen seksuaaliseen 0,0 6,1 27,3 tekoon Pakottaminen spyhteyteen 0,0 26,7 16,7 Raiskaus 8,0 48,9 38,6 Törkeä raiskaus 0,0 46, Yhteensä 36,5 56,9 56,9 Seksuaalirikoksia on tyypitetty useiden eri tutkijoiden toimesta, ja muutama tyyppi on päätynyt yleiseen käyttöön muun muassa puhekielessä. Yksi näistä raiskaustyypeistä on nimeltään "puskaraiskaus", jossa tekijä on tyypillisesti tuntematon ja teko tapahtuu ulkosalla. Vaikka puskaraiskaus on pelottava ilmiönä ja niistä uutisoidaan mediassa usein hyvinkin näyttävästi, niin puskaraiskauksiksi voidaan lukea kaikista raiskauksista vain noin 6 %. Puskaraiskaukset tuomitaan usein törkeinä, sillä niihin liittyy usein
19 18 tekijän osalta suunnitelmallisuutta. "Deittiraiskaus" on myös terminä käytössä kansakielessä. Tällä termillä tarkoitetaan tutustumistilanteessa tapahtunutta raiskautta uuden tai satunnaisen tuttavan toimesta. Deittiraiskaukset ovat huomattavasti yleisempiä kuin aiemmin mainitut puskaraiskaukset; tähän luokkaan voidaan lukea noin viidennes kaikista raiskausrikoksista. (Oikeuspoliittinen tutkimuslaitos 2012, ) 2.4 Rikosten viranomaiskäsittely Seksuaalisen itsemääräämisoikeuden korostaminen on ollut viimeisen vuosikymmenen ajan kasvava trendi länsimaissa. Tämä näkyy myös Suomessa muun muassa tilastollisesti tarkasteltuna, sillä 1990-luvun alussa muun muassa raiskauksia tuli poliisin tietoon vain noin 400 kappaletta vuodessa. Vuonna 2010 sen sijaan määrä oli noussut yli 800 kappaleeseen. Seksuaalirikosten määrä ei ole todennäköisesti merkittävästi noussut vuosien saatossa, vaan kyse on muun muassa ilmoitusherkkyyden kasvamisesta. Nykyään rikokset tyypitetään ja tilastoidaan tarkemmin kuin ennen, mikä myös selittää osaltaan huimaa kasvua poliisin tietoon tulleista seksuaalirikoksista. (Oikeuspoliittinen tutkimuslaitos 2012, ) Poliisi selvittää tietoonsa tulleista seksuaalirikoksista noin 70 %. Luku vaihtelee luonnollisesti vuosittain, mutta vuosina lukema oli ennätyksellisen alhainen, vain noin 50 %. Myös syyttäjälle ilmoitetuista raiskausrikoksista on huomattavissa selkeä muutos vuoden 1999 jälkeen, jolloin lukema kasvoi 75 %:sta noin 95 %:iin. Muutos selittyy vuoden 1999 lakimuutoksella, jolloin raiskauksesta tehtiin virallisen syytteen alainen rikos sen ollessa aiemmin asianomistajarikos. Poliisi arvioi vuosittain tietoonsa tulleista raiskausrikoksista noin 10 % olevan ei-rikoksia. (Oikeuspoliittinen tutkimuslaitos 2012, 34.) Raiskausrikoksissa viranomaiskäsittelyn kesto tekoajankohdasta tuomioistuimen määräämään lainvoimaiseen tuomioon on melko pitkä, keskimäärin noin 1,5 vuotta (Oikeuspoliittinen tutkimuslaitos 2012, 45.). Prosessin pitkään kestoon vaikuttaa moni seikka, ja yksi näistä on näytön hankkiminen. Poliisin voi olla hankala löytää esitutkintaa varten sellaista henkilötodistelua, joka on tarpeeksi luotettavaa näytön puolueetonta arviointia ajatellen. Tämä vaikuttaa suoraan myös syyttäjän suorittamaan syyteharkintaan, sillä syyttäjän on pystyttävä näyttämään syyte toteen. Toinen
20 19 merkittävä seikka on tuomioista valittaminen. Useassa tapauksessa tuomioon tyytymätön osapuoli valittaa tuomiosta seuraavaan oikeusasteeseen, ja valitusprosesseissa voi kestää välillä merkittävän kauan. Esimerkiksi hovioikeuden käsittelyaika valituksesta tuomion antamiseen on keskimäärin 11 kuukautta. 3 Rangaistuskäytäntö 3.1 Rangaistukset rikoslain mukaan Rikoslain 20 luvun mukaan raiskauksesta on tuomittava vankeuteen vähintään yhdeksi ja enintään kuudeksi vuodeksi. Törkeän tekomuodon kohdalla vastaavat luvut ovat vähintään kaksi ja enintään kymmenen vuotta vankeutta. Sukupuoliyhteyteen pakottamisesta vankeutta voi saada enintään kolme vuotta, samoin kuin seksuaaliseen tekoon pakottamisesta. Vankeusrangaistuksen vähimmäispituus on 14 vuorokautta. Tosin viimeksi mainitusta vastaaja voi selvitä myös sakkorangaistuksella. Seksuaalisesta hyväksikäytöstä säädetty rangaistus on joko sakko tai enintään neljä vuotta vankeutta. Rikoslain 6 luvussa säädetään rangaistuksen määräämisen kannalta tärkeistä periaatteista. Lain mukaan rangaistuksen määräämisen lähtökohtia ovat kaikki rangaistuksen määrään ja lajiin vaikuttavat perusteet. On huomioitava myös aiempi oikeuskäytäntö ja noudatettava sen linjauksia. Näitä seikkoja kutsutaan yhdenvertaisuusperiaatteeksi, sillä kaikki vastaajat on tuomittava samoilla periaatteilla. Pääsääntöisesti rangaistus määräätään kunkin rikosnimikkeen rangaistusasteikon mukaisesti, mutta tuomioistuimen on mahdollista tehdä tähän muutoksia tietyin edellytyksin. Esimerkiksi alaikäisenä tehty rikos lieventää rangaistusta siten, että tekijälle voidaan tuomita enintään kolme neljännestä rikoksesta säädetyn rangaistuksen enimmäismäärästä. On myös mahdollista tuomita vankeuden sijasta sakkorangaistus mikäli tähän on erittäin painavat edellytykset. Lisäksi on mahdollista tuomita tekijä konkurrenssisäännösten mukaisesti, mikä tarkoittaa useista rikoksista määrättyä yhteistä
21 20 rangaistusta. Tällöin rangaistus on lievempi kuin eri rikoksista yhteenlaskettu rangaistus olisi. 3.2 Rangaistuslajit Rikossäännöksessä mainitulla sakkorangaistuksella tarkoitetaan päiväsakkoa. Päiväsakko on rikesakkoa ankarampi varallisuuteen kohdistuva rangaistus. Sakon määrästä säädetään rikoslain 2a:1.1:ssa, jonka mukaan sakon määrä voi olla yhden ja 120 välillä. Jos vastaaja tuomitaan sakkorangaistukseen useammasta rikoksesta, niin sakon enimmäismäärä voi tällöin olla jopa 240 päiväsakkoa. Sakon rahamääräiseen suuruuteen vaikuttaa myös vastaajan varallisuus. Päiväsakon euromäärä on vähintään kuusi euroa, ylärajaa ei ole laissa määritelty. Sakko voidaan muuntaa vankeudeksi, mikäli sitä ei saada perittyä vastaajalta. Tällöin puhutaan sakon muuntorangaistuksesta. (Melander 2010, 156.) Ehdollisella vankeusrangaistuksella tarkoitetaan vankeuteen tuomitsemista määräaikaisen lykkäämisen jälkeen. Tätä määräaikaa kutsutaan nimellä koeaika, jonka tuomioistuin asettaa tuomion lukemisen yhteydessä. Koeaika voi olla pituudeltaan vähintään yksi ja enintään kolme vuotta. Vastaajan tehdessä rikoksen koeajalla määrätään hänet suorittamaan aiemmin määrätty ehdollinen vankeus ehdottomana. Mikäli vastaaja ei koeaikana tee mitään lainvastaista, hänelle määrätty ehdollinen vankeusrangaistus raukeaa. Vain enintään kahden vuoden pituinen vankeusrangaistus voidaan määrätä ehdollisena. Ehdollisen vankeuden lisäksi tuomioistuimen on mahdollista määrätä vastaajalle lisäksi joko oheissakkoa, yhdyskuntapalvelua tai alle 21-vuotiaalle valvontaa. (Melander 2010, 160.) Kun ehdollisen vankeuden määrääminen ei ole mahdollista, tuomitaan vastaaja tällöin ehdottomaan vankeuteen. Ehdotonta tuomitaan silloin, kun rangaistuksen pituus on yli kaksi vuotta tai ehdolliselle vankeudelle on olemassa muu este. Pääsääntöisesti ehdoton vankeusrangaistus kärsitään vapaudenmenetyksenä vankeinhoitolaitoksessa. Lisäksi Suomen oikeuskäytännössä on käytössä ehdonalainen vapaus, joka tarkoittaa vangin pääsemistä vapauteen suoritettuaan tietty aika ehdottomasta vankeusrangaistuksestaan. Ehdonalaiseen on mahdollista päästä, kun tuomiosta on suoritettu kaksi kolmasosaa, alle 21-vuotiaiden on istuttava puolet rangaistuksesta. (Melander 2010, )
22 21 Yhdyskuntapalvelua kokeiltiin Suomessa ensimmäistä kertaa vuonna Kokeilu osoittautui onnistuneeksi, joten vuonna 1997 yhdyskuntapalvelu otettiin pysyväksi osaksi Suomen rikosoikeudellista seuraamusjärjestelmää. Yhdyskuntapalvelua voidaan tuomita vain enimmillään kahdeksan kuukauden mittaisen ehdottoman vankeuden sijasta. Tällöin tuomioistuin harkitsee yhdyskuntapalveluun tuomitsemista määrättyään vastaajalle ensin ehdotonta vankeutta. Vastaajan tulee itse anoa pääsyä yhdyskuntapalveluun, jonka jälkeen Rikosseuraamuslaitos tekee hänestä yhdyskuntapalvelun soveltuvuusselvityksen. Kyseinen selvitys toimitetaan sekä syyttäjälle että tuomioistuimelle esitutkintamateriaalien ohessa. Yhdyskuntapalvelun on tarkoitus varoittaa vastaajaa vankilaan joutumisesta. Palvelun pituus on vähintään 20 ja enintään 200 tuntia. (Melander 2010, ) 3.3 Alioikeuksissa määrätyt rangaistukset vuosina Kaikissa Suomen alioikeuksissa annettiin vuosien välillä yhteensä 111 tuomiota raiskauksista. Näistä tuomioista 66 annettiin ehdottomana ja vastaavasti 45 ehdollisena. Ehdottoman vankeusrangaistuksen keskimääräinen pituus oli 24,4 kuukautta kun taas ehdollisen vankeusrangaistuksen kohdalla lukema oli 16,3 kuukautta. Sen sijaan raiskauksen yrityksestä tuomittiin 13 tapauksessa ehdotonta vankeutta (keskirangaistus 12,6 kuukautta), yhdessä yhdyskuntapalvelua ja 27 ehdollista vankeutta (keskirangaistus 9,0 kuukautta). Törkeästä raiskauksesta 20 tapauksessa henkilö tuomittiin ehdottomaan ja yhdessä ehdolliseen vankeuteen. Törkeän raiskauksen ehdottoman rangaistuksen keskipituus oli 47,6 kuukautta ja ehdollisen 22 kuukautta. Törkeän raiskauksen yrityksestä kaksi tuomittiin Helsingin käräjäoikeudessa ehdottomaan vankeuteen noin 21 kuukaudeksi. (Hinkkanen ja Lappi-Seppälä 2004, ) Sukupuoliyhteyteen pakottamisesta tuomioistuin määrää ensisijaisesti ehdollista vankeutta, sillä vain kahdessa tapauksessa 24 tapauksesta vastaaja tuomittiin ehdottomaan vankeusrangaistukseen. Ehdottoman vankeuden keskipituus oli 14 kuukautta, kun taas ehdollisen kohdalla lukema oli vain 8,3 kuukautta. Myös sukupuoliyhteyteen pakottamisen yrityksen kohdalla ehdollinen vankeusrangaistus on yleisempi. Tällöin ehdotonta määrätään keskimäärin kahdeksan kuukautta ja ehdollista
23 22 5,3 kuukautta. Pakottamisesta seksuaaliseen tekoon tuomioistuin määrää vankeuden lisäksi usein myös yhdyskuntapalvelua tai sakkorangaistusta. Ehdottomia tuomioita annettiin koko maassa yhdeksän kappaletta (keskirangaistus 9,4 kuukautta), ehdollisia tuomioita 22 kappaletta (keskirangaistus 4,9 kuukautta), yhdyskuntapalvelusta yhdessä tapauksessa sekä sakkoa 13 tapauksessa. Seksuaaliseen tekoon pakottamisen yrityksiä käsiteltiin vain kaksi kappaletta koko Suomessa, jolloin molemmissa rangaistukseksi määrättiin sakkorangaistus. Myös seksuaalisesta hyväksikäytöstä suurin osa vastaajista selviää joko ehdollisella vankeudella tai sakolla. Vain kuusi vastaajaa tuomittiin ehdottomaan vankeuteen keskimäärin 13,8 kuukaudeksi. Ehdollista määrättiin 49 vastaajalle rangaistuksen pituuden ollessa keskimäärin 6,8 kuukautta. Sakkorangaistukseen sen sijaan tuomittiin kahdeksan vastaajaa. Seksuaalisen hyväksikäytön yrityksestä neljä tuomittiin ehdolliseen vankeuteen ja kolme sakkorangaistukseen. (Hinkkanen ja Lappi-Seppälä 2004, ) 3.4 Vankeusrangaistuksen pituuteen vaikuttavia teonpiirteitä Petri Danielssonin koostamassa taulukossa ilmenee vankeusrangaistuksen pituuteen vaikuttavia tekijöitä. Aineiston pohjana on käytetty yhdeksän kuukauden mittaista vankeusrangaistusta, joka pohjautuu tekoon jossa uhri ei ollut puolustuskyvytön, tekijä oli tuttu eikä uhrille koitunut fyysistä tai psyykkistä vammaa. Tekoon ei myöskään sisältynyt uhkausta, vapaudenriistoa eikä suunnitelmallisuutta. Tutkimustulosten perusteella ilmenee, että uhrille aiheutuneet vammat sekä aseellisen väkivallan käyttö ovat keskeisiä tuomiota nostavia tekijöitä. Pinnalliset vammat nostivat tuomiota noin kahdella kuukaudella, käsiksi käyminen yhdellä kuukaudella ja lyöminen kolmella kuukaudella. Aseellisen väkivallan käyttö vaikutti rangaistukseen peräti 17 kuukauden nostolla. Aseettoman tappouhkauksen vaikutus oli seitsemän ja aseellisen viisi kuukautta. Psyykkisen haitan osalta sekä hoidon tarpeessa oleminen että hoidon tarpeettomuus vaikuttivat kumpikin tuomioon noin neljän kuukauden verran tuomiota pidentävästi. Tiedottomaan uhriin kohdistuva teko katsottiin vakavaksi teonpiirteeksi, sillä se vaikutti tuomioon pidentävästi jopa 10 kuukaudella. Useiden tekijöiden tekemä teko pidensi tuomiota noin kuudella kuukaudella kun taas tuntematon tekijä tai puskaraiskaus pidensi tuomiota viidellä kuukaudella. Suunnitelmallisuuden toteennäyttäminen vaikutti tuomion pituuteen peräti 10 kuukaudella. Sen sijaan nuori
24 23 tekijä lyhensi tuomiota keskimäärin seitsemällä kuukaudella ja rikoslain 6:7 perustuva kohtuullistettu teonpiirre vaikutti neljän kuukauden vähennyksellä. Aikaisemmat rikokset nostivat tuomiota noin neljällä kuukaudella. (Oikeuspoliittinen tutkimuslaitos 2012, 205.) Noin joka viides raiskausrikoksista tuomitaan oikeudessa lievimpänä tekomuotona eli sukupuoliyhteyteen pakottamisena. Yksi tärkeimmästä tekijöistä sukupuoliyhteyteen pakottamisen tunnusmerkistössä on väkivallan ja käytetyn uhkauksen laatu. Oikeuskäytännössä muun muassa hiuksista repiminen, kuristaminen sekä kasvoihin läpsiminen ovat sellaista väkivaltaa, jonka voi vielä tulkita vähäisenä. Eräässä tapauksessa lenkkeilemässä ollutta uhria kohtaan hyökännyt seurustelukumppani oli reipnyt uhria hiuksista, läpsinyt häntä kasvoihin ja ollut sukupuoliyhteydessä uhrin kanssa aiheuttaen hänelle useita pintaruhjeita eri puolille vartaloa. Oikeus tuomitsi vastaajan kuuden kuukauden ehdolliseen vankeusrangaistukseen sukupuoliyhteyteen pakottamisesta sekä pahoinpitelystä. Toisessa oikeudessa käsitellyt tapaus oli sattunut uhrin kotona. Uhri oli lähdössä töihin, jolloin tekijä on lähtenyt hänen peräänsä. Tekijä oli saanut karkuun juosseen uhrinsa rappukäytävässä kiinni, raahannut tämän väkivaltaa käyttäen uhrin asunnolle, lyönyt uhria ja ollut sukupuoliyhteydessä hänen kanssaan. Oikeus totesi tuomiossaan väkivallan olleen vähäistä ja teon olleen muutenkin tehty lieventävien asianhaarojen vallassa. Rangaistuksena tekijälle määrättiin 10 kuukauden ehdoton vankeusrangaistus sukupuoliyhteyteen pakottamisesta ja kotirauhan häiritsemisestä. Sukupuoliyhteyteen pakottamisena on tuomittu myös sellaisia tekoja, joissa uhrille on aiheutunut muun muassa mustelmia, pelkotiloja, sairaalakäyntejä sekä raiskausten uhrien kriisikeskuksessa asiointia. (Hannula 2012) 3.5 Vahingonkorvauskäytäntö Vahingonkorvauslain (412/1974) 1 luvun 1 : 1 momentin mukaan rikoksen uhriksi joutuneella on oikeus saada rikoksen tekijältä rahallista korvausta, mikäli uhrille on aiheutunut esimerkiksi ansionmenetystä, sairaanhoitokuluja, kipua, särkyä tai tilapäistä tai pysyvää haittaa. Vahingonkorvauksista säädetään myös henkilövahinkoasiain lautakunnan vahvistamissa suosituksissa, jotka perustuvat vahingonkorvauslakiin sekä vakiintuneeseen oikeuskäytäntöön. Asianomistaja esittää yleensä vaatimuksensa joko esitutkinnassa tai oikeuskäsittelyssä, jonka jälkeen maksettavista korvauksista päättää tuomioistuin.
25 24 Seksuaalirikosten yhteydessä sekä fyysisestä että psyykkisestä oireilusta vaadittavat korvaukset ovat melko yleisiä, ja usein tuomioistuin on samaa mieltä siitä tuleeko vahingonkorvauksia maksaa. Noin 36,1 % tapauksista asianomistaja vaati vastaajaa maksamaan korvauksia fyysisistä vammoista, ja 35,3 % tapauksista tuomioistuin määräsi korvaukset maksettavaksi. Psyykkisen haitan osalta korvauksia vaaditaan noin 30 % rikoksista ja korvauksia määrätään vastaavasti 32 %. Kyseisistä luvuista ei tosin ilmene, määräsikö tuomioistuin maksettavaksi saman summan, mitä asianomistaja on vaatinut. (Oikeuspoliittinen tutkimuslaitos 2012, 178.) Keskimääräinen korvaus seksuaalirikoksen aiheuttamista fyysisistä haitoista on noin euroa. Psyykkisistä vammoista korvauksen keskimääräinen summa on törkeässä raiskauksessa noin euroa, raiskauksessa euroa ja pakottamisessa sukupuoliyhteyteen euroa. Kärsimyksen osalta törkeästä raiskauksesta määrätään maksettavaksi keskimäärin noin euroa, raiskauksesta noin euroa ja pakottamisesta sukupuoliyhteyteen noin euroa. Usein vastaajalle määrätään maksettavaksi yhteissumma useista eri vahingoista. Mediaani tuomittujen korvausten välillä on euroa, ja summa lähes kaksinkertaistuu siirryttäessä törkeämpään tekomuotoon. Suurin summa mitä seksuaalirikoksesta on tuomittu vastaajan maksettavaksi on euroa törkeästä raiskauksesta. (Oikeuspoliittinen tutkimuslaitos 2012, 180.) 4 Seksuaalirikokset muualla maailmassa 4.1 Euroopan maat Verrattaessa seksuaalirikoksista määrättyjä rangaistuksia Euroopan ja erityisesti pohjoismaiden välillä Suomi sijoittuu laskentatavasta riippuen suurinpiirtein keskivaiheille. Suomessa ehdotonta vankeutta tuomitaan keskimäärin vähemmän kuin muissa pohjoismaissa, mutta kuitenkin saman verran kuin esimerkiksi Saksassa. Sen sijaan määrätyn vankeusrangaistuksen keskipituus on joko korkeampi tai samalla tasolla